Τζεχάιβ Φλόιντ

Ο Τζεχάιβ Φλόιντ (αγγλικά: Jehyve Floyd, Νιου Τζέρσεϊ, 27 Ιουνίου 1997) είναι Αμερικανός καλαθοσφαιριστής. Με ύψος 2,03 μέτρα αγωνίζεται ως σέντερ / πάουερ φόργουορντ στην Γαλατασαράι.

Κολεγιακή σταδιοδρομία 
Μετά το λύκειο, ο Φλόιντ εντάχθηκε στους Χόλι Κρος Κρουσέιντερς. Κατά τη διάρκεια της θητείας του με τους Κρουσέιντερς, καθιερώθηκε ως ένας από τους καλύτερους αμυντικούς παίκτες στην Πέιτριοτ Λιγκ, έχοντας εισαχθεί δύο φορές στην Καλύτερη Αμυντική Ομάδα. Επιλέχθηκε επίσης ως Αμυντικός Παίκτης της Χρονιάς της Πέιτριοτ Λιγκ, τόσο το 2018 όσο και το 2019. Ως τελειόφοιτος, ο Φλόιντ είχε κατά μέσο όρο 12,9 πόντους, 6,1 ριμπάουντ, 3,5 ασίστ και 2,4 τάπες ανά αγώνα. Είναι ο κορυφαίος όλων των εποχών σε ποσοστό εύστοχων διπόντων σταδιοδρομίας (65,6%) στην Πέτριοτ Λιγκ.

Επαγγελματική σταδιοδρομία 
Αφού δεν επιλέχθηκε στο NBA Ντραφτ του 2019, ο Φλόιντ εντάχθηκε στη γερμανική Ρίζεν Λούντβιγκσμπουργκ. Έφυγε από την ομάδα πριν παίξει σε αγώνα. Στις 13 Σεπτεμβρίου 2019, εντάχθηκε στη Λάρισα. Σε 20 αγώνες, είχε κατά μέσο όρο 5,1 πόντους, 5 ριμπάουντ και 2,2 τάπες ανά αγώνα και αναδείχθηκε ο κορυφαίος στις τάπες στη Basket League 2019-2020. 

Την 1η Ιουνίου 2020, υπέγραψε με τον Προμηθέα Πατρών. Στις 24 Σεπτεμβρίου 2020, κατέκτησε με τον Προμηθέα το Σούπερ Καπ Ελλάδας, νικώντας στον τελικό το Περιστέρι ,με 82-74. 

Στις 12 Οκτωβρίου πήρε μεταγραφή στην ισραηλινή Χάποελ Γκιλμπόα Γκαλίλ. Ο Φλόιντ πραγματοποίησε καλή σεζόν στο Ισραήλ με την Γκιλμπόα έχοντας 10.7 πόντους, 7.4 ριμπάουντ, 1.8 ασίστ και 1.7 μπλοκ κατά μέσο όρο. Με την Χάποελ έφτασε μέχρι τους τελικούς του Πρωταθλήματος Ισραήλ, ενώ συνολικά στα playoffs μέτρησε 14,3 πόντους (80% δίποντα, 50% βολές), 6,9 ριμπάουντ, 2 ασίστ, 0,7 κλέψιμο, 1,7 κοψίματα και 2 λάθη σε 33 λεπτά. 

Στις 19 Ιουλίου 2021, ανακοινώθηκε από τον Παναθηναϊκό για 1+1 χρόνια. Στις 26 Σεπτεμβρίου 2021, κατέκτησε το Σούπερ Καπ Ελλάδας, νικώντας στον τελικό τον Προμηθέα Πατρών 92-83. Τον Δεκέμβριο ζήτησε να αποδεσμευτεί από την ομάδα. Με τους «πράσινους» μέτρησε 10 εμφανίσεις στην Ευρωλίγκα έχοντας 2,5 πόντους και 2,1 ριμπάουντ σε 10:42′.

Στις 21 Δεκεμβρίου 2021, ανακοινώθηκε η συμφωνία του με την Φενέρμπαχτσε. Με τη Φενέρ μέτρησε 3,4 πόντους και 2,0 ριμπάουντ κατά μέσο όρο σε 14 παιχνίδια στην Ευρωλίγκα. Στις 13 Ιουνίου 2022, κατέκτησε στο Πρωτάθλημα Τουρκίας, αφού η Φενέρ κέρδισε την Εφές στη σειρά των τελικών με 3-1. Στις 22 Ιουνίου, αποχώρησε από την τούρκικη ομάδα.

Στιε 22 Ιουνίου 2022, ανακοινώθηκε ότι παραμένει στην Τουρκία για λογαριασμό της Γαλατάσαραϊ.

Τίτλοι - Διακρίσεις

Συλλογικοί

Προμηθέας Πατρών 
 Σούπερ Καπ Ελλάδας: (2020)

Παναθηναϊκός 

 Σούπερ Καπ Ελλάδας: (2021)

Φενέρμπαχτσε 

 Πρωτάθλημα Τουρκίας: (2022)

Παραπομπές

Εξωτερικοί σύνδεσμοι 
 Βιογραφικό στους Χόλι Κρος Κρουσέιντερς 
 Προφίλ στο realgm.com 

Αμερικανοί καλαθοσφαιριστές
Πάουερ φόργουορντ
Σέντερ
Καλαθοσφαιριστές Λάρισας
Καλαθοσφαιριστές ΠΑΟ
Καλαθοσφαιριστές Προμηθέα Πατρών
Καλαθοσφαιριστές Α1 Εθνικής Ελλάδας
Ξένοι καλαθοσφαιριστές στην Ελλάδα
Καλαθοσφαιριστές ελληνικών συλλόγων
Καλαθοσφαιριστές Χάποελ Γκιλμπόα Γκαλίλ
Καλαθοσφαιριστές Πρωταθλήματος Ισραήλ
Καλαθοσφαιριστές ισραηλινών συλλόγων
Καλαθοσφαιριστές Φενέρμπαχτσε
Καλαθοσφαιριστές Γαλατασαράι
Καλαθοσφαιριστές τουρκικών συλλόγων
Καλαθοσφαιριστές Πρωταθλήματος Τουρκίας